CELEX: 62017CN0107
Language: hr
Date: 2017-03-03 00:00:00
Title: Predmet C-107/17: Zahtjev za prethodnu odluku koji je 3. ožujka 2017. uputio Lietuvos Aukščiausiasis Teismas (Litva) – UAB „Aviabaltika” protiv BAB Ūkio bankas

22.5.2017   
            
            
               HR
            
            
               Službeni list Europske unije
            
            
               C 161/11
            
         Zahtjev za prethodnu odluku koji je 3. ožujka 2017. uputio Lietuvos Aukščiausiasis Teismas (Litva) – UAB „Aviabaltika” protiv BAB Ūkio bankas
   (Predmet C-107/17)
   (2017/C 161/14)
   Jezik postupka: litavski
   
      Sud koji je uputio zahtjev
   
   Lietuvos Aukščiausiasis Teismas
   
      Stranke glavnog postupka
   
   
      Žalitelj u kasacijskom postupku: UAB „Aviabaltika”
   
      Druga stranka u kasacijskom postupku: BAB Ūkio bankas
   
      Prethodna pitanja
   
   
               1.
            
            
               Treba li članak 4. stavak 5. Direktive 2002/47 (1) tumačiti na način da nameće obvezu državama članicama da propišu pravna pravila na temelju kojih financijski kolateral nije uključen u imovinu koja ostane nakon insolventnosti primatelja kolaterala (banka u postupku likvidacije)? Drugim riječima, imaju li države članice obvezu propisati pravna pravila koja zahtijevaju da primatelj kolaterala (banka) treba imati de facto mogućnost da mu se ispuni tražbina, osigurana financijskim kolateralom (novac na bankovnom računu i pravo zahtijevati taj novac), unatoč činjenici da je do događaja izvršenja došlo nakon započinjanja postupka likvidacije primatelja kolaterala (banke)?
            
         
               2.
            
            
               Treba li članak 4. stavke 1. 5. Direktive 2002/47 sustavno tumačiti na način da davatelju kolaterala daje pravo zahtijevati da primatelj kolaterala (banka) mora prvo namiriti svoju tražbinu, osiguranu financijskim kolateralom (novac na bankovnom računu i pravo zahtijevati taj novac), iz financijskog kolaterala i sukladno tomu na način da nameće obvezu primatelju financijskog kolaterala da ispuni takav zahtjev unatoč započetom postupku njegove likvidacije?
            
         
               3.
            
            
               Ako je odgovor na drugo pitanje niječan i ako davatelj kolaterala udovolji zahtjevu primatelja kolaterala, osiguranog financijskim kolateralom, iz druge imovine davatelja kolaterala, treba li odredbe Direktive 2002/47, osobito članke 4. i 8. iste, tumačiti na način da je na davatelja kolaterala također trebalo primijeniti iznimku od jednakog postupanja prema vjerovnicima primatelja kolaterala (banke) koji su u postupku likvidacije te da bi davatelj kolaterala trebao, kako bi povratio financijski kolateral, imati pravo prvenstva u odnosu na druge vjerovnike u postupku likvidacije?
            
         
      (1)  Direktiva 2002/47/EZ Europskog parlamenta i Vijeća od 6. lipnja 2002. o financijskom kolateralu, SL 2002., L 168, str. 43.; SL, posebno izdanje na hrvatskom jeziku, poglavlje 10., svezak 3., str. 60.